CELEX: 62020CN0347
Language: bg
Date: 2020-07-28 00:00:00
Title: Дело C-347/20: Преюдициално запитване от Administratīvā rajona tiesa (Латвия), постъпило на 28 юли 2020 г. — SIA Zinātnes parks/Finanšu ministrija

12.10.2020   
            
            
               BG
            
            
               Официален вестник на Европейския съюз
            
            
               C 339/7
            
         
      Преюдициално запитване от Administratīvā rajona tiesa (Латвия), постъпило на 28 юли 2020 г. — SIA Zinātnes parks/Finanšu ministrija
      (Дело C-347/20)
      (2020/C 339/09)
      Език на производството: латвийски
      
         Запитваща юрисдикция
      
      Administratīvā rajona tiesa
      
         Страни в главното производство
      
      
         Жалбоподател: SIA Zinātnes parks
      
         Ответник: Finanšu ministrija
      
         Преюдициални въпроси
      
      
                  1)
               
               
                  Трябва ли понятието „записан акционерен капитал“, съдържащо се в член 2, точка 18, буква а) от Регламент № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (1), във връзка с други разпоредби от правото на Съюза относно дейността на дружествата, да се тълкува в смисъл, че определянето на записания акционерен капитал следва да се основава единствено на данните, които са оповестени по реда, предвиден в законодателството на всяка държава членка, като при това положение се има предвид, че такива данни трябва да се считат за ефективни единствено от този момент?
               
            
                  2)
               
               
                  При преценката на понятието „предприятие в затруднено положение“, съдържащо се в член 2, точка 18 от Регламент № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора, трябва ли да се отдава значение на изискванията, определени в рамките на процедурата за подбор на проекти по европейски фондове относно документите, които следва да се представят, за да се докаже финансовото състояние на съответното предприятие?
               
            
                  3)
               
               
                  При утвърдителен отговор на втория преюдициален въпрос, съвместима ли е национална правна уредба относно подбора на проекти, която предвижда, че по кандидатурите за проекти не може да се правят разяснения след тяхното подаване, с принципите на прозрачност и на недопускане на дискриминация, съдържащи се в член 125, параграф 3, буква а), подточка ii) от Регламент № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (2)?
               
            
         (1)  ОВ L 187, 2014 г., стр. 1.
      
         (2)  ОВ L 347, 2013 г., стр. 320.